Aalborg Stiftstidende, 1844-05-06
J den jydske Stænderforsamling 1842 vare 3 Pladse, ubesatte, nemlig en iblandt de Kjøbstad-Deputerede, Aalborg, en af Sædegaardseierne i Aarhuus Stift, og en af de mindre Landeiendomsbesiddere, 6te Landdistrict. Denne Vacance var en Følge af, at de Deputerede bleve indkaldte med saa kort Varsel, og Forsamlingen bestemt til at vare saa kort Tid, at nyt Valg ikke med Nytte kunde skee. Denne Gang er Forsamlingen indkaldt med saadant Varsel, at nyt Valg kan finde Sted forinden Forsamlingens Aabning, naar de Deputerede og Suppleanterne, som ere forhindrede i at møde, uden Ophold indmelde det til den Kongelige Commissarius, og Valgdirecteurerne, naar der gives Ordre til nyt Valg, paaskynde Valghandlingen saameget som muligt. "Da det er i Stænderforsamlingens, i Landets Jnteresse, at Forsamlingen bliver fuldtallig, for at den kan besidde saa megen Jntelligents og Dygtighed som muligt, hvorfor Probabiliteten er mindre, jo færre Medlemmer – saa tillader en Stænderdeputeret sig derved at rette den offentlige Opfordring til de Deputerede, Suppleanterne og Valgdirecteurerne, at virke til, at den jydske Stænderforsamling denne Gang bliver fuldtallig. At Jyderne denne Gang ere først sammenkaldte, og at der upaatvivleligt ville komme særdeles vigtige Sager under Forhandling, indeholder om muligt en forstærket Opfordring hertil."At man paa en Maade kan hvad man vil eller at dog ved rette Greb og kraftig Vedholdenhed de Maal, som ofte ansees at ligge meget fjernt, langt burtigere end man har troet rykkes nærmere, derpaa har den herværende Musikforening, hvis første Oprettelse mødte saa megen Vanskelighed og Mistvivl, afgivet et saare glædeligt Beviis, der allerede indholdtes i dens første i Vinter givne Concert og ved Jndholdet, Omfanget og Udførelsen af det ved dens anden Concert igaar Aftes Præsterede end mere stadfæstedes Foruden en Overture, en fuldstemmig Metetto af Havdn, et Pianofortenummer, Declamation og fiirstemmige Sange opførtes saaledes ogsaa, med fuldt Orchester og et Sangercorps af ca. 40 Deeltagere, hele det skjønne og vanskelige Først parti af 3die Act af Secretair Hartmanns herlige Trylleopera Ravnen, hvis præcise og behagelige Udførelse vidnede om den omhyggeligste Jndstudering og at ikke faa Kræfter allerede staae den unge Forening til Raadighed. At dette kun af een Vinters vedholdende Virksomhed allerede saa modne Resultat væsentlig maa tilskrives Musikdirigentens, Hr. Adolph Nathans indsigtsfulde Ledning og rastløse Udholdenhed, tør vi vistne dristigen nedskrive som en almindelig Erkjendelse. Jkke mindre har ogsaa Selskabets Direction Krav paa Publicums Tak for den Omhu, hvormed den har ledet Foreningens Anliggender og bragt den unge Plantes Væxt til Frodighed, ligesom dens Medlem, Hr. Oberst v. Bretteville, ved den opoffrende og forekommende Opmærksomhed hvormed han har befordret Foreningens talrige Vinterøvelser i sit eget Privatlocale, har forøget Paaskjønnelsen af det velvillige Sindelag, hvormed han saa ofte søger at bidrage til almeennyttige Foretagenders Fremme her i Byen. - Eiendommen Lilleeng, tæt østen her for Byen, er i disse Dage med Besætning solgt af Hr. Kjøbmand F. Palludan til Hr. Toldbetjent Moser for 3,100 Rbd. For et Par Aar siden blev samme Eiendom afhændet for 2,750 Rbd. uden Besætning. Eiendommen Wanggaard. 1/2 Miil fra Hjørring, er af Enkemad. Juul solgt med Besætning til Hr. P. Degner for 8,500 Rbdlr. Besynderligt nok bragte Pakkeposten igaar, der først Løverdag Aften er gaaet fra Aarhuus ingen kjøbenhavnsk Brevpost af Onsdag, Torsdag og Fredag, som gjerne pr. "Jris" kunde have været expederet. Vi haabe, at dette i Fremtiden vil blive iagttaget.